स्वरा भास्कर ने अपनी नानी की साड़ियों से बनवाया पैंट-सूट, वजह जान कहेंगे वाह!  
स्वरा भास्कर ने अपनी नानी की साड़ी से बनवाया सूट
फोटो शेयर कर कही ये बात
ट्वीट के जरिए दिया ये संदेश
बॉलीवुड एक्ट्रेस स्वरा भास्कर (Swara Bhaskar) का हर काम कुछ हटकर होता है. फिर वह चाहे सोशल मीडिया पर ट्रोलर्स को करारा जवाब देना हो या फिर समसामयिक मसलों पर अपनी राय देनी हो. स्वरा भास्कर (Swara Bhaskar) ने अपने ट्विटर एकाउंट पर कुछ फोटो शेयर की हैं, जिनमें उन्होंने बहुत ही मजेदार दिलचस्प खुलासा किया है. स्वरा भास्कर ने बताया है कि उन्होंने अपनी नानी की साड़ियों से नई ड्रेसेस बनवाई हैं, और यह बेवजह नहीं है.
With the current climate crisis, I think we can all do our small bit, to conserve our resources in the personal choices we make. Recycling & up cycling old clothes is one such means. Im trying to do the same by up-cyclying one of my late nani's old saris into a pant suit. pic.twitter.com/twkyyqBssC

स्वरा भास्कर (Swara Bhaskar) ने ट्वीट करके लिखा हैः 'मौजूदा क्लाइमेट क्राइसिस को देखते हुए, हम सब अपनी निजी पसंदों के जरिये अपने संसाधनों को बचाकर हम सब अपनी तरफ से थोड़ा बहुत योगदान दे सकते हैं. मैं कुछ ऐसा करने की कोशिश कर रही हूं, मैंने अपनी नानी की पुरानी साड़ियों को अप-साइकलिंग करते हुए पैंट-सूट बनवाया है.' इस तरह उन्होंने अपनी तरह से एक कोशिश की है.
स्वरा भास्कर (Swara Bhaskar) ने 'माधोलाल कीप वॉकिंग' फिल्म से बॉलीवुड में कदम रखा था, और उसके बाद 'निल बटे सन्नाटा', 'तनु वेड्स मनु' और 'रांझणां' जैसी शानदार फिल्मों में नजर भी आईं. स्वरा भास्कर ने दिल्ली यूनिवर्सिटी के मिरांडा हाउस कॉलेज से ग्रेजुएशन किया है जबकि जेएनयू से उन्होंने पोस्ट ग्रेजुएशन किया है.